Μαυροβούνι Λάρισας

Το Μαυροβούνι (επίσημα το Μαυροβούνιον - παλιότερη ονομασία Ταουσάνη) βρίσκεται 20 χιλιόμετρα νοτιοδυτικά από την πόλη της Λάρισας και 38 χιλιόμετρα βορειοανατολικά από την Καρδίτσα. Είναι χωριό του νομού Λάρισας και έδρα τοπικής κοινότητας της Δημοτική Ενότητα Κραννώνος του διευρυμένου Δήμο Κιλελέρ της Περιφέρειας Θεσσαλίας. Σύμφωνα με την απογραφή 2021, ο πληθυσμός της ανέρχεται στους 187 κατοίκους,«ΦΕΚ αποτελεσμάτων ΜΟΝΙΜΟΥ πληθυσμού 2021», σελ. 21724 (σελ. 142 του pdf) οι οποίοι ασχολούνται κυρίως με τη γεωργία την κτηνοτροφία και την αμπελουργία. Στο χωριό υπάγεται διοικητικά και ο οικισμός Κρύα Βρύση Λάρισας.
μικρογραφία|Ιερός Ναός Αγίου Αθανασίου
 Αξιοθέατα 
μικρογραφία|Λαγοτροφείο και στο βάθος το Φράγμα
Στα όρια Μαυροβουνίου και Βουναίνων υπάρχει ένας λόφος με ιδιαίτερο φυσικό κάλλος, όπου έχει γίνει φράγμα συγκέντρωσης υδάτων μικρού ρέματος, δυτικά του φράγματος οι λάτρεις της φύσης μπορούν να δουν πλήθος λαγών σε ειδικό προστατευόμενο χώρο που δημιούργησε ο κυνηγητικός σύλλογος Λάρισας σε συνεργασία με την Περιφέρειας Θεσσαλίας και της  Τοπικής Κοινότητας, (τους παραχωρήθηκε ο λόφος με την ονομασία ¨Κάστρο¨  και ο λόγος που δημιουργήθηκε είναι  για εμπλουτισμό της πανίδας του τόπου και την εκπαίδευση κυνηγητικών σκύλων.)

Στο κέντρο του χωρίου βρίσκεται ο ιερός ναός του Αγίου Αθανασίου.

Πολιτισμός
μικρογραφία|Θεατρική Ομάδα Μαυροβουνίου 2007- Θεατρική παράσταση΄΄Το φιόρο του Λεβάντε΄΄
Το 1994 δημιουργήθηκε ο Πολιτιστικός Σύλλογος Μαυροβουνίου με πρώτο μέλημα την δημιουργία χορευτικών τμημάτων και χορευτικών εκδηλώσεων σε καλοκαιρινά δρώμενα, το 1997 έγινε η πρώτη προσπάθεια αναβίωσης του εθίμου του "βλάχικου γάμου" (γινόταν κάθε καθαρά Δευτέρα) με την πρώτη θεατρική παράσταση η "Γκόλφω" ( ηθοποιοί ερασιτέχνες άνθρωποι του χωριού) χαρίζοντας άφθονο γέλιο σε όσους την παρακολούθησαν, τα άτομα του συλλόγου βλέποντας την απήχηση που είχε αποφάσισαν κάθε χρόνο να παίζουν μια καινούρια θεατρική παράσταση, η επιτυχία της θεατρικής παράστασης ωστόσο έσπασε τα σύνορα του χωριού και τα επόμενα χρόνια δόθηκαν παραστάσεις σε πάρα πολλά πολλά χωριά του νομού Λαρισας και όχι μόνο ξεχωριστή βέβαια η συμμετοχή του θεάτρου στο φεστιβάλ Πηνειού που κάνει κάθε χρόνο ο  Δήμου Λαρισαίων . Να αναφέρουμε κάποια έργα που ανέβασε η ομάδα του θεάτρου είναι το " Το φιόρε του Λεβάντε", "Της Κακομοίρας", "Παντρολογήματα" κτλ.

Αθλητισμός
μικρογραφία|A.O.Μαυροβουνίου τελικός κυπέλλου 2023 - αρχική ενδεκάδα
Στο χωριό υπάρχει ερασιτεχνικός ποδοσφαιρικός σύλλογος με την ονομασία Αθλητικός Όμιλος Μαυροβουνίου (Α.Ο.Μ.) που ιδρύθηκε το 1983 από τους κατοίκους του χωριού ο σύλλογος αγωνίστηκε σε όλες τις τοπικές κατηγορίες του ερασιτεχνικού ποδοσφαίρου της Λάρισας με σημαντικές επιτυχίες,  κορυφαία στιγμή για την ομάδα ήταν η συμμετοχή στον τελικό κυπέλλου ΕΠΣ Λάρισας την περίοδο 2022-2023.

Ιστορικά στοιχεία

Σύμφωνα με τον λόγιο Πηλιορείτη Αργύρη Φιλιππίδη αναφέρει σχετικά: «...εις τα 1811 Αυγούστου τέσσαρες, ήλθε έν σώμα νερού (θαύμα μέγα) από τον κάμπον, από το μέρος του Χασάν – Τατάρ (Μεσσοράχη Λάρισας) και Ταουσάνι (Μαυροβουνι Λάρισας) και έπνιξεν την μισήν την Λάρισσα, και επνίγησαν υπέρ ταις τρείς χιλιάδες σπήτια Οθωμανών και πλήθος αυτών», (αναφορά στην πλημμύρα που έγινε στην Λάρισα 4/8/1811). Από αυτό  συμπεραίνεται ότι ο οικισμός υπήρχε σίγουρα αρχές του 1800.

Μια ενθύμηση βρίσκουμε μεταγενέστερα στην Μονή Κορώνης με ημερομηνία 3.4.1825: ΄΄ Ήλθα καγω Αγάπιος ιερομόναχος από το χωρίον Ταουσάνι. και  εμόνασα εις το μοναστήριον  Κορώνης εις τον καιρον του Χριστοφόρου ηγουμενευόντος, και οποίος το αναγνώσει , να με συγχωρήση ως αμαρτωλός  όπου είμαι.΄΄ Η ενθύμηση αυτή είναι γραμμένη σε ένα έντυπο Θεοτοκάριο της Ευρητανικής Μονή Τατάρνας.

Για την σημερινή το τοποθεσία  του οικισμού  σαν ιστορική αναφορά μπορούμε να πάρουμε την δημιουργία της εκκλησίας, που έγινε το 1971 με δαπάνη των κατοίκων του χωριού πάνω στα θεμέλια της παλιάς εκκλησίας, υπάρχει μαρμάρινη πλάκα που γράφει ότι η παλιά εκκλησία θεμελιώθηκε το 1854. Υπάρχουν βέβαια κάποιες προφορικές μαρτυρίες ότι υπήρχε παλιό χωριό που βρισκόταν στο σημείο του λόφου Κάστρο ή κοντά στην συγκεκριμένη περιοχή γιατί εκεί υπάρχει ακόμη και σήμερα η "Μάνα Βρύση" (πηγή για να τροφοδοτηθεί το χωριό με νερό εκείνη την εποχή) επί τουρκοκρατίας φτιάχτηκε από κάτοικος του χωριού πήλινος αγωγός νερού (υπάρχει ακόμη και σήμερα ένα μέρος του) ώστε να το στέλνουν στο σπίτι του Τούρκου αξιωματικού που διοικούσε την περιοχή ο ίδιος διέταξε τους κατοίκους του χωριού που τους είχε να δουλεύουν να έρθουν να φτιάξουν σπίτια πλησίον του ώστε να μπορεί να τους ελέγχει, φοβούμενοι για τις οικογένειες τους οι περισσότεροι υπάκουσαν στις εντολές του και χτίσανε καινούργια σπίτια δίπλα στο σπίτι του (σημερινή τοποθεσία του χωριού).

Εξωτερικοί σύνδεσμοι
 https://www.thessaliko.gr/
 Θεοδόσης Κ. Σπεράντζας. Τα περισωθέντα έργα του Αργύρη Φιλιππίδη ,εκδ.1978

 Παραπομπές 

Κατηγορία:Χωριά της περιφερειακής ενότητας Λάρισας
Κατηγορία:Δήμος Κιλελέρ